Duitse egpaar in SA kusdorpie aangevalFoto: NSRI Robert van Helsdingen, stasiebevelvoerder van die Nasionale Seereddingsinstituut (NSRI) in Wildernis, het gesê die egpaar, van Heidelberg in Duitsland, is omstreeks 20:15 Sondagaand aangeval. Hy het gesê die 54-jarige man het verskeie beserings opgedoen en is in ŉ ernstige, maar stabiele toestand, na ŉ hospitaal vervoer. Sy vrou is nie ernstig beseer nie. Volgens Van Helsdingen het die egpaar glo ŉ troue in Hermanus bygewoon voordat hulle Sondag in Wildernis aangekom het om verder vakansie te hou. Die egpaar is glo ook van verskeie besittings beroof. Van Helsdingen het gesê die polisie het glo verdagtes in hegtenis geneem in verband met die voorval en op van die gesteelde goedere beslag gelê. Die polisie kon egter nie onmiddellik die voorval bevestig nie en Maroela Media wag op terugvoer.